Hvis man som privatperson tjener penge på bitcoins eller en anden af de nye digitale valutaer, kan man med god samvittighed stikke pengene direkte i lommen uden at opføre dem på selvangivelsen.

Det har landets øverste skattemyndighed, Skatterådet, afgjort på et møde i dag.

Afgørelsen har været ventet i månedsvis, fordi bitcoins – og andre af de nye valutaer som litecoins og dogecoins – dag for dag bliver mere populære. Men skattemæssigt har ingen anet, hvad de skullet gøre.